Avis juridique important

|

31997D0135

97/135/ΕΚ: Απόφαση του Συμβουλίου της 17ης Φεβρουαρίου 1997 για την εγγραφή της Ευρωπαϊκής Κοινότητας στην αγορά νέων μετοχών μετά την απόφαση διπλασιασμού της Ευρωπαϊκής Τράπεζας για την Ανασυγκρότηση και την Ανάπτυξη

Επίσημη Εφημερίδα αριθ. L 052 της 22/02/1997 σ. 0015 - 0017

ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Φεβρουαρίου 1997 για την εγγραφή της Ευρωπαϊκής Κοινότητας στην αγορά νέων μετοχών μετά την απόφαση διπλασιασμού της Ευρωπαϊκής Τράπεζας για την Ανασυγκρότηση και την Ανάπτυξη (97/135/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι το αρχικό μετοχικό κεφάλαιο της Ευρωπαϊκής Τράπεζας για την Ανασυγκρότηση και την Ανάπτυξη (ΕΤΑΑ) ήταν 10 δισεκατομμύρια Ecu 7 ότι η Ευρωπαϊκή Κοινότητα ενεγράφη για την ανάληψη του 3 % του αρχικού κεφαλαίου 7ότι ο όγκος των εργασιών της ΕΤΑΑ δεν μπορεί να υπερβαίνει τα όρια που καθορίζονται στην ιδρυτική της συμφωνία (3) και τα οποία εξαρτώνται από το ύψος του κεφαλαίου της 7 ότι η Τράπεζα αναμένεται να φθάσει τα όρια αυτά το 1997 7ότι, σύμφωνα με το άρθρο 4 παράγραφος 3 της συμφωνίας, οι διοικητές της Τράπεζας απεφάσισαν το διπλασιασμό του εγκεκριμένου μετοχικού κεφαλαίου στην ετήσια συνεδρίασή τους στη Σόφια στις 15 Απριλίου 1996 7ότι, σύμφωνα με την απόφαση αυτή, η Κοινότητα δύναται να εγγραφεί για την αγορά 30 000 επιπλέον μετοχών αξίας 10 000 Ecu η καθεμία 7ότι η εγγραφή της Ευρωπαϊκής Κοινότητας στην αγορά νέων μετοχών είναι αναγκαία για την πραγματοποίηση των στόχων της στον τομέα των εξωτερικών οικονομικών σχέσεων και ότι η συνθήκη δεν προβλέπει για την έκδοση αυτής της απόφασης, άλλες εξουσίες εκτός του άρθρου 235,ΑΠΟΦΑΣΙΖΕΙ:Άρθρο 1 Η Ευρωπαϊκή Κοινότητα εγγράφεται για την αγορά 30 000 επιπλέον μετοχών της Ευρωπαϊκής Τράπεζας για την Ανασυγκρότηση και την Ανάπτυξη, αξίας 10 000 Ecu η καθεμία, σύμφωνα με τους όρους της απόφασης αριθ. 59 των διοικητών της Τράπεζας, η οποία επισυνάπτεται στην παρούσα απόφαση.Άρθρο 2 Ο Πρόεδρος του Συμβουλίου προβαίνει, εξ ονόματος της Κοινότητας, στην κατάθεση του απαιτούμενου επικυρωτικού εγγράφου.Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 17 Φεβρουαρίου 1997.Για το ΣυμβούλιοΟ ΠρόεδροςG. ZALM(1) ΕΕ αριθ. C 288 της 1. 10. 1996, σ. 42.(2) ΕΕ αριθ. C 33 της 3. 2. 1997.(3) ΕΕ αριθ. L 372 της 31. 12. 1990, σ. 4.ΑΠΟΦΑΣΗ αριθ. 59 Αύξηση του εγκεκριμένου μετοχικού κεφαλαίου και εγγραφές ΤΟ ΣΥΜΒΟΥΛΙΟ ΤΩΝ ΔΙΟΙΚΗΤΩΝ,ΕΚΤΙΜΩΝΤΑΣ:ότι το συμβούλιο των διευθυντών της Τράπεζας, αφού μελέτησε τις μελλοντικές ανάγκες της Τράπεζας σε κεφάλαια σύμφωνα με την απόφαση αριθ. 50 του συμβουλίου των διοικητών, υπέβαλε έκθεση στο συμβούλιο των διοικητών 7ότι το συμβούλιο των διοικητών, αφού έλαβε υπόψη του την έκθεση αυτή καθώς και τα σχετικά παραρτήματα και συνημμένα έγγραφα, υποστηρίζει πλήρως τα συμπεράσματα και τις συστάσεις που περιέχονται εκεί και κατέληξε ότι είναι αναγκαία η αύξηση του εγκεκριμένου μετοχικού κεφαλαίου της Τράπεζας 7ότι το συμβούλιο των διευθυντών πρότεινε να επιτραπεί σε κάθε μέλος και κάθε υποψήφιο μέλος σύμφωνα με την απόφαση του συμβουλίου των διοικητών αριθ. 30, να εγγραφεί υπό ορισμένους όρους για την αγορά μετοχών, του εγκεκριμένου κεφαλαίου σε ποσοστό ανάλογο με το συνολικό αριθμό των μετοχών για τις οποίες έχει ήδη εγγραφεί κάθε μέλος, ή για τις οποίες επιτρέπεται να εγγραφεί σύμφωνα με την απόφαση αριθ. 30 του συμβουλίου των διοικητών, όταν πρόκειται για υποψήφιο μέλος,ΑΠΟΦΑΣΙΖΕΙ:Την αύξηση του εγκεκριμένου μετοχικού κεφαλαίου της Τράπεζας και τη διάθεση των μετοχών που θα προέλθουν από την αύξηση αυτή υπό τους ακόλουθους όρους:1. Αύξηση του εγκεκριμένου μετοχικού κεφαλαίου α) Το εγκεκριμένο μετοχικό κεφάλαιο της Τράπεζας αυξάνεται κατά 1 000 000 μετοχές, ονομαστικής αξίας 10 000 Ecu η καθεμία, με έναρξη ισχύος την ημερομηνία που αναφέρεται στο σημείο 4 στοιχείο α) της παρούσας απόφασης.β) Από τις μετοχές που εκδίδονται βάσει της παρούσας απόφασης, διατίθεται για εγγραφή στα μέλη και τα πιθανά μέλη, σύμφωνα με την παράγραφο 2 της απόφασης αριθ. 30 του συμβουλίου των διοικητών, αριθμός μετοχών ίσος ή μικρότερος του 100 % των μετοχών για τις οποίες είχε εγγραφεί κάθε μέλος αμέσως πριν από αυτή την αύξηση, ή των μετοχών για τις οποίες μπορεί να επιτραπεί η εγγραφή σε κάθε υποψήφιο, σύμφωνα με την εν λόγω απόφαση.γ) Οι μετοχές εκδίδονται με την παρούσα απόφαση για τις οποίες δεν θα γίνουν εγγραφές σύμφωνα με την παράγραφο 2 της εν λόγω απόφασης, προορίζονται για πρώτη εγγραφή που θα πραγματοποιηθεί από νέα μέλη και για ειδικές αυξήσεις των εγγραφών μεμονωμένων μελών, κατά τον τρόπο που καθορίζεται από το συμβούλιο των διοικητών σύμφωνα με την παράγραφο 2 και την παράγραφο 4 του άρθρου 5 της ιδρυτικής συμφωνίας της Τράπεζας.2. Εγγραφές α) Κάθε μέλος και κάθε υποψήφιο μέλος σύμφωνα με το σημείο 1 στοιχείο β) ανωτέρω, έχει το δικαίωμα να εγγραφεί για έναν αριθμό μετοχών, με την ονομαστική τους αξία, ο οποίος δεν υπερβαίνει τα 100 % του αριθμού των μετοχών για τις οποίες είχε εγγραφεί κάθε μέλος αμέσως πριν την έναρξη ισχύος της παρούσας αύξησης του μετοχικού κεφαλαίου, ή του 100 % του αριθμού των μετοχών για τις οποίες μπορεί κάθε υποψήφιο μέλος να λάβει την άδεια να εγγραφεί. Η εγγραφή αυτή θα πραγματοποιηθεί υπό τους όρους που καθορίζονται στην παρούσα απόφαση και πρέπει, πάντως, να περιλαμβάνουν ολοσχερώς καταβεβλημένες μετοχές και μετοχές καταβλητέες σε πρώτη ζήτηση κατά τρόπο ώστε το 22,5 % (όσο το δυνατόν κατά προσέγγιση) των μετοχών για τις οποίες έχουν γίνει εγγραφές να αποτελείται από ολοσχερώς καταβεβλημένες μετοχές και το υπόλοιπο να αποτελείται από μετοχές καταβλητέες σε πρώτη ζήτηση.β) Κάθε μέλος ή υποψήφιο μέλος σύμφωνα με το σημείο 1 στοιχείο β) ανωτέρω, το οποίο επιθυμεί να εγγραφεί για την αγορά μετοχών σύμφωνα με την παρούσα απόφαση, πρέπει να καταθέσει στην Τράπεζα τα ακόλουθα έγγραφα, υπό μορφή αποδεκτή από την Τράπεζα:i) ένα αποδεικτικό εγγραφής με το οποίο εγγράφεται για τον αριθμό των ολοσχερώς καταβαλλόμενων μετοχών και των καταβλητέων σε πρώτη ζήτηση μετοχών, όπως ορίζεται στο έγγραφο αυτό 7ii) ένα έγγραφο που να αποδεικνύει ότι το μέλος έχει προβεί σε όλες τις απαιτούμενες δικαστικές και άλλες εσωτερικές ενέργειες που του επιτρέπουν να προβεί στην εγγραφή αυτή καιiii) μια δήλωση ότι το μέλος αναλαμβάνει την υποχρέωση να παράσχει όλες τις πληροφορίες που μπορεί να του ζητήσει η Τράπεζα σχετικά με τις ενέργειες αυτές.Τα έγγραφα αυτά πρέπει να κατατεθούν το αργότερο μέχρι τις 15 Απριλίου 1997 ή σε μεταγενέστερη ημερομηνία, μέχρι τις 31 Δεκεμβρίου 1997, ανάλογα με την απόφαση που θα λάβει το συμβούλιο των διευθυντών.γ) Κάθε αποδεικτικό στοιχείο που αφορά την εγγραφή αρχίζει να ισχύει και η εγγραφή για την αγορά των ανωτέρω μετοχών θεωρείται ότι έχει πραγματοποιηθεί κατά την ημερομηνία έναρξης ισχύος ή την ημερομηνία κατά την οποία η Τράπεζα ανακοινώνει στο εγγραφέν μέλος ότι τα έγγραφα που κατέθεσε σύμφωνα με το σημείο 2 στοιχείο β) της παρούσας απόφασης είναι ικανοποιητικά για την Τράπεζα, οποιαδήποτε από τις ημερομηνίες αυτές είναι μεταγενέστερη.δ) Αν τα έγγραφα που αφορούν τις εγγραφές για το συνολικό ποσό των μετοχών που ορίζονται στο σημείο 4 στοιχείο α) της απόφασης αυτής και είναι ικανοποιητικά για την Τράπεζα, δεν έχουν κατατεθεί κατά την ημερομηνία έναρξης ισχύος τότε το συμβούλιο των διευθυντών έχει τη δυνατότητα να αποφασίσει ότι τα έγγραφα που έχουν ήδη κατατεθεί από τα μέλη καθώς οι εγγραφές για την αγορά των αντίστοιχων μετοχών θα αρχίσουν να ισχύουν αμέσως, κατά παρέκκλιση των λοιπών διατάξεων της παρούσας απόφασης, εφόσον το συμβούλιο των διευθυντών κρίνει ότι τούτο εξυπηρετεί καλύτερα τα συμφέροντα της Τράπεζας, και εφόσον το συνολικό ποσό που αναφέρεται στα αποδεικτικά στοιχεία της εγγραφής που έχουν ήδη κατατεθεί και αναμένεται να κατατεθούν στο άμεσο μέλλον προσεγγίζει αρκετά, κατά την άποψη του συμβουλίου των διευθυντών, το σύνολο των μετοχών που προβλέπεται στο σημείο 4 στοιχείο α).ε) Κατά παρέκκλιση των λοιπών διατάξεων της παρούσας απόφασης, κανένα υποψήφιο μέλος σύμφωνα με το σημείο 1 στοιχείο β) δεν έχει το δικαίωμα να εγγραφεί για την αγορά μετοχών δυνάμει της παρούσας απόφασης, εάν προηγουμένως δεν έχει γίνει μέλος της Τράπεζας σύμφωνα με την απόφαση αριθ. 30 και κάθε άλλη εφαρμοστέα απόφαση ή αποφάσεις του συμβουλίου των διοικητών.3. Πληρωμή των καταβαλλόμενων μετοχών α) Η πληρωμή των καταβαλλόμενων μετοχών για τις οποίες έχει γίνει εγγραφή σύμφωνα με την παρούσα απόφαση πραγματοποιείται σε οκτώ ισόποσες ετήσιες δόσεις. Η πρώτη δόση καταβάλλεται πριν τις 15 Απριλίου 1998, και οι υπόλοιπες καταβάλλονται το αργότερο την αντίστοιχη ημερομηνία με εκείνη της πρώτης πληρωμής 7 ωστόσο, μετά από συνεννόηση με την Τράπεζα, ένα μέλος μπορεί να πραγματοποιεί πληρωμές με ευνοϊκότερους για την Τράπεζα όρους, εν συγκρίσει με εκείνους που προβλέπονται στις προηγούμενες διατάξεις της παραγράφου αυτής.β) Το 60 % κάθε δόσης μπορεί να καταβληθεί σε γραμμάτια ή σε άλλα έγγραφα ανάληψης υποχρέωσης πληρωμής που εκδίδονται από το ενδιαφερόμενο μέλος και είναι εκφρασμένα είτε σε Ecu, είτε σε δολάρια ΗΠΑ, είτε σε ιαπωνικά γιεν. Τα γραμμάτια ή τα έγγραφα ανάληψης υποχρέωσης πληρωμής είναι μη διαπραγματεύσιμα, μη τοκοφόρα και καταβλητέα στην ονομαστική τους αξία στην Τράπεζα, μόλις αυτό ζητηθεί, σε ισόποσες ετήσιες δόσεις σύμφωνα με το χρονοδιάγραμμα καταβολής που θα αποφασισθεί από το συμβούλιο των διευθυντών.γ) Οι υποχρεώσεις πληρωμής ενός μέλους που αφορούν την εγγραφή του για την αγορά μετοχών σύμφωνα με την παρούσα απόφαση, εξοφλούνται είτε σε Ecu, είτε σε δολάρια ΗΠΑ, είτε σε ιαπωνικά γιεν, με βάση τη μέση συναλλαγματική ισοτιμία του αντίστοιχου νομίσματος σε σχέση με το Ecu κατά τη χρονική περίοδο από 16 Οκτωβρίου 1995 έως και 15 Απριλίου 1996.4. Έναρξη ισχύος και λοιπές διατάξεις α) Για τους σκοπούς της παρούσας απόφασης, η ημερομηνία έναρξης ισχύος θα είναι η ημερομηνία, πριν από τις 15 Απριλίου 1997, ή κατά την κρίση του συμβουλίου των διευθυντών κάποια μεταγενέστερη ημερομηνία, το αργότερο μέχρι τις 31 Δεκεμβρίου 1997, κατά την οποία κατατέθηκαν σύμφωνα με το σημείο 2 στοιχείο β) της παρούσας απόφασης τα ικανοποιητικά για την Τράπεζα έγγραφα τα οποία αφορούν εγγραφή για την αγορά τουλάχιστον 494 188 μετοχών.β) Με την επιφύλαξη της παρούσας απόφασης, οι διατάξεις της ιδρυτικής συμφωνίας της Τράπεζας εφαρμόζονται mutatis mutandis και για την αύξηση του μετοχικού κεφαλαίου, καθώς και για τις εγγραφές και πληρωμές που πραγματοποιούνται δυνάμει της παρούσας απόφασης, ως εάν οι μετοχές αυτές αποτελούσαν τμήμα του αρχικού μετοχικού κεφαλαίου της Τράπεζας και οι εγγραφές και οι πληρωμές ήταν αρχικές εγγραφές και πληρωμές σχετικές με το κεφάλαιο αυτό.(Εξεδόθη στις 15 Απριλίου 1996)


Avis juridique important

|

32000D0099

2000/99/ΕΚΑΧ: Απόφαση του Συμβουλίου, της 24ης Ιανουαρίου 2000, για τροποποίηση της αποφάσεως 76/228/ΕΚΑΧ περί χορηγήσεως ημερησίων αποζημιώσεων και επιστροφής των εξόδων ταξιδίου στα μέλη της Συμβουλευτικής Επιτροπής της Ευρωπαϊκής Κοινότητας Άνθρακος και Χάλυβος

Επίσημη Εφημερίδα αριθ. L 029 της 04/02/2000 σ. 0023 - 0023

ΑΠΟΦΑΣΗ ΤΟΥ ΣΥΜΒΟΥΛΙΟΥτης 24ης Ιανουαρίου 2000για τροποποίηση της αποφάσεως 76/228/ΕΚΑΧ περί χορηγήσεως ημερησίων αποζημιώσεων και επιστροφής των εξόδων ταξιδίου στα μέλη της Συμβουλευτικής Επιτροπής της Ευρωπαϊκής Κοινότητας Άνθρακος και Χάλυβος(2000/99/ΕΚΑΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακος και Χάλυβος, και ιδίως το άρθρο 18,Εκτιμώντας τα ακόλουθα:(1) η κλίμακα των αποζημιώσεων αποστολής αναπροσαρμόστηκε πρόσφατα με τον κανονισμό (ΕΚ/ΕΚΑΧ/Ευρατόμ) αριθ. 620/1999(1)·(2) ενδείκνυται να αναπροσαρμοστούν κατά το ίδιο ποσοστό τα ποσά των αποζημιώσεων που καταβάλλονται στα μέλη της Συμβουλευτικής Επιτροπής της Ευρωπαϊκής Κοινότητας Άνθρακος και Χάλυβος, προκειμένου να ληφθεί υπόψη η αύξηση των δαπανών στις οποίες υποβάλλονται τα μέλη της επιτροπής για έξοδα ταξιδίου και διαμονής·(3) θα πρέπει, κατά συνέπεια, να τροποποιηθεί η απόφαση 76/228/ΕΚΑΧ(2),ΑΠΟΦΑΣΙΖΕΙ:Άρθρο 1Το άρθρο 2, της αποφάσεως 76/228/ΕΚΑΧ, η παράγραφος 1 αντικαθίσταται από το ακόλουθο κείμενο: "1. Η ημερήσια αποζημίωση ανέρχεται σε:- 184,40 ευρώ, ανά ημέρα συνεδιάσεως,- 143,95 ευρώ, ανά ημέρα ταξιδίου".Άρθρο 2Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 24 Ιανουαρίου 2000.Για το ΣυμβούλιοΟ ΠρόεδροςL. CAPOULAS SANTOS(1) ΕΕ L 78 της 24.3.1999, σ. 1.(2) ΕΕ L 44 της 20.2.1976, σ. 33· απόφαση όπως τροποποιήθηκε τελευταία από την απόφαση 92/550/ΕΚΑΧ (ΕΕ L 353 της 3.12.1992, σ. 29).


title: Απόφαση (ΕΕ) 2016/2310 του Συμβουλίου, της 17ης Οκτωβρίου 2016, σχετικά με τη θέση που θα ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης που συστάθηκε με την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, όσον αφορά την έγκριση των προτεραιοτήτων της εταιρικής σχέσης ΕΕ–Ιορδανίας συμπεριλαμβανομένου του συμφώνου

text:
               20.12.2016

               EL

               Επίσημη Εφημερίδα της Ευρωπαϊκής Ένωσης

               L 345/50

         ΑΠΌΦΑΣΗ (ΕΕ) 2016/2310 ΤΟΥ ΣΥΜΒΟΥΛΊΟΥ
   της 17ης Οκτωβρίου 2016
   σχετικά με τη θέση που θα ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης που συστάθηκε με την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, όσον αφορά την έγκριση των προτεραιοτήτων της εταιρικής σχέσης ΕΕ–Ιορδανίας συμπεριλαμβανομένου του συμφώνου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
   Έχοντας υπόψη την κοινή πρόταση της Ευρωπαϊκής Επιτροπής και της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου (1) (η «συμφωνία»), υπεγράφη στις 24 Νοεμβρίου 1997 και ετέθη σε ισχύ την 1η Μαΐου 2002.

               (2)

               Η κοινή ανακοίνωση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής, της 18ης Νοεμβρίου 2015, σχετικά με την επανεξέταση της Ευρωπαϊκής Πολιτικής Γειτονίας έτυχε ευνοϊκής αποδοχής από το Συμβούλιο στα συμπεράσματα που εξέδωσε στις 14 Δεκεμβρίου 2015, όπου, μεταξύ άλλων, το Συμβούλιο επιβεβαίωσε την πρόθεσή του να αρχίσει μια νέα φάση συνεργασίας με τους εταίρους το 2016, η οποία θα μπορούσε να οδηγήσει στον καθορισμό νέων προτεραιοτήτων της εταιρικής σχέσης, κατά περίπτωση, με επίκεντρο τις συμφωνηθείσες προτεραιότητες και τα συμφέροντα.

               (3)

               Ο κοινός στόχος της Ένωσης και της Ιορδανίας για έναν κοινό χώρο ειρήνης, ευημερίας και σταθερότητας προϋποθέτει τη συνεργασία, ιδίως μέσω της από κοινού ανάληψης ευθύνης και της διαφοροποίησης, και τη συνεκτίμηση του καίριου ρόλου που διαδραματίζει η Ιορδανία στην περιοχή.

               (4)

               Παράλληλα με την αντιμετώπιση των πλέον επιτακτικών προκλήσεων, η Ένωση και η Ιορδανία εξακολουθούν να επιδιώκουν την επίτευξη των βασικών στόχων της μακροχρόνιας εταιρικής σχέσης τους και ενισχύουν τη σταθερότητα και την ανθεκτικότητα της χώρας και της περιοχής, καθώς και τη σταθερή οικονομική μεγέθυνση και την κοινωνική ανάπτυξη με βάση τη γνώση σύμφωνα με το κράτος δικαίου και με γνώμονα τη δημοκρατική διακυβέρνηση.

               (5)

               Η θέση της Ενωσης στο συμβούλιο σύνδεσης που ιδρύει η συμφωνία θα πρέπει έτσι να βασιστεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης που συστάθηκε με την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, όσον αφορά την έγκριση των προτεραιοτήτων της εταιρικής σχέσης ΕΕ–Ιορδανίας, συμπεριλαμβανομένου του συμφώνου, βασίζεται στο σχέδιο απόφασης του συμβουλίου σύνδεσης ΕΕ-Ιορδανίας που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 17 Οκτωβρίου 2016.

            Για το Συμβούλιο

            Η Πρόεδρος

         F. MOGHERINI

      (1)  Ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου·(ΕΕ L 129 της 15.5.2002, σ. 3).

      ΣΧΕΔΙΟ
      ΑΠΟΦΑΣΗ αριθ. 1/2016 ΤΟΥ 12ου ΣΥΜΒΟΥΛΙΟΥ ΣΥΝΔΕΣΗΣ ΕΕ–ΙΟΡΔΑΝΙΑΣ
      της …
      για τη συμφωνία σχετικά με τις προτεραιότητες της εταιρικής σχέσης ΕΕ–Ιορδανίας
      ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΙΟΡΔΑΝΙΑΣ,
      Έχοντας υπόψη την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου,
      Εκτιμώντας τα ακόλουθα:

                  (1)

                  Η ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου (η «συμφωνία»), υπεγράφη στις 24 Νοεμβρίου 1997 και ετέθη σε ισχύ την 1η Μαΐου 2002.

                  (2)

                  Το άρθρο 91 της ευρωμεσογειακής συμφωνίας εξουσιοδοτεί το Συμβούλιο Σύνδεσης να λαμβάνει τις αποφάσεις που κρίνει σκόπιμες για την επίτευξη των στόχων της συμφωνίας και να προβεί στις κατάλληλες συστάσεις.

                  (3)

                  Σύμφωνα με το άρθρο 101 της ευρωμεσογειακής συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που περιέχονται στη συμφωνία.

                  (4)

                  Στην αναθεώρηση της ευρωπαϊκής πολιτικής γειτονίας προτάθηκε η έναρξη μιας νέας φάσης συνεργασίας με τους εταίρους, η οποία θα δώσει τη δυνατότητα για μεγαλύτερη ανάληψη ευθύνης και από τις δύο πλευρές.

                  (5)

                  Η ΕΕ και η Ιορδανία συμφώνησαν να εδραιώσουν την εταιρική σχέση τους μέσω συμφωνίας σχετικά με ένα σύνολο προτεραιοτήτων για την περίοδο 2016-2018 με στόχο τη στήριξη και την ενίσχυση της ανθεκτικότητας και της σταθερότητας της Ιορδανίας, επιδιώκοντας παράλληλα την αντιμετώπιση των επιπτώσεων της παρατεταμένης σύγκρουσης στη Συρία.

                  (6)

                  Τα μέρη της ευρωμεσογειακής συμφωνίας κατέληξαν σε συμφωνία επί του κειμένου των προτεραιοτήτων της εταιρικής σχέσης ΕΕ–Ιορδανίας, συμπεριλαμβανομένου του συμφώνου, μέσω των οποίων θα υποστηριχθεί η εφαρμογή της ευρωμεσογειακής συμφωνίας, θέτοντας στο επίκεντρο της συνεργασίας κοινά συμφέροντα που έχουν καθοριστεί και από τις δύο πλευρές.

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το συμβούλιο σύνδεσης συνιστά στα μέρη να εφαρμόσουν τις προτεραιότητες της εταιρικής σχέσης ΕΕ–Ιορδανίας, συμπεριλαμβανομένου του συμφώνου, όπως καθορίζονται στο παράρτημα της παρούσας απόφασης.
      Άρθρο 2
      Το συμβούλιο σύνδεσης αποφασίζει ότι το σχέδιο δράσης ΕΕ-Ιορδανίας το οποίο τέθηκε σε ισχύ τον Οκτώβριο του 2012 αντικαθίσταται από τις προτεραιότητες της εταιρικής σχέσης ΕΕ–Ιορδανίας, περιλαμβανομένου και του συμφώνου.
      Άρθρο 3
      Η παρούσα απόφαση αρχίζει να ισχύει την ημέρα της έκδοσής της.

         Έγινε στ …,

               Για το Συμβούλιο Σύνδεσης ΕΕ–Ιορδανίας

               Ο Πρόεδρος


Avis juridique important

|

32003D0425

2003/425/ΕΚ: Απόφαση της Επιτροπής, της 11ης Ιουνίου 2003, με την οποία συστήνεται ομάδα εμπειρογνωμόνων για την παροχή συμβουλών στην Επιτροπή σχετικά με στρατηγική για τα ατυχήματα στον τομέα των μεταφορών

Επίσημη Εφημερίδα αριθ. L 144 της 12/06/2003 σ. 0010 - 0011

Απόφαση της Επιτροπήςτης 11ης Ιουνίου 2003με την οποία συστήνεται ομάδα εμπειρογνωμόνων για την παροχή συμβουλών στην Επιτροπή σχετικά με στρατηγική για τα ατυχήματα στον τομέα των μεταφορών(2003/425/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας τα ακόλουθα:(1) Απαιτείται η εξασφάλιση υψηλού και ομοιόμορφου επιπέδου προστασίας των ευρωπαίων πολιτών ανά πάσα στιγμή σε όλους τους τρόπους μεταφοράς και πρέπει να εφαρμοσθεί στρατηγική για τη μείωση του αριθμού των ατυχημάτων. Η διεξαγωγή ανεξάρτητων τεχνικών ερευνών για ατυχήματα και περιστατικά στον τομέα των μεταφορών είναι ένα από τα μέσα για τη βελτίωση της ασφάλειας με τον εντοπισμό των αιτίων ώστε να καθίσταται δυνατή η πρόληψη τέτοιων ατυχημάτων.(2) Οι έρευνες για τα αίτια των ατυχημάτων δεν πρέπει να συνδέονται με την αποζημίωση για βλάβες ή με τον καθορισμό της ευθύνης. Κατά συνέπεια, πρέπει να είναι ανεξάρτητες από τις έρευνες που διεξάγουν δικαστικές αρχές, ασφαλιστικές εταιρείες, ο κλάδος, οι φορείς εκμετάλλευσης και οι ρυθμιστικές αρχές, καθώς και οιοδήποτε άλλο μέρος, τα συμφέροντα του οποίου είναι δυνατόν να συγκρούονται με τα καθήκοντα που ανατίθενται στον οργανισμό ή φορέα που είναι επιφορτισμένος με τη διεξαγωγή της έρευνας.(3) Στην Λευκή Βίβλο "Η ευρωπαϊκή πολιτική μεταφορών με ορίζοντα το έτος 2010: η ώρα των επιλογών"(1), η Επιτροπή αναφέρει ότι υπάρχει όλο και μεγαλύτερη ανάγκη ανεξάρτητων τεχνικών ερευνών για την αναζήτηση των αιτίων των ατυχημάτων και των μέσων βελτίωσης της νομοθεσίας. Για το σκοπό αυτό, στη Λευκή Βίβλο, η Επιτροπή εισηγήθηκε τη δημιουργία "μιας επιτροπής ανεξάρτητων ειδικών που θα εδρεύει στους κόλπους της Επιτροπής και θα είναι επιφορτισμένη κυρίως με τη βελτίωση της ισχύουσας νομοθεσίας και την προσαρμογή της [ευρωπαϊκής] μεθοδολογίας, μεταξύ άλλων, στις τεχνικές εξελίξεις".(4) Για την εξέταση όλων των θεμάτων που άπτονται των ανεξάρτητων τεχνικών ερευνών ατυχημάτων, η Επιτροπή προτείνει τη σύσταση ομάδας εμπειρογνωμόνων για την παροχή συμβουλών στην Επιτροπή σχετικά με στρατηγική για τα ατυχήματα στον τομέα των μεταφορών.(5) Η σύσταση της ομάδας αυτής θα συμβάλει στην προώθηση της κοινοτικής πολιτικής στον τομέα των ανεξάρτητων ερευνών ατυχημάτων, παράλληλα με άλλες ενδεδειγμένες συμβουλευτικές διαδικασίες. Η ομάδα αυτή θα πρέπει να παρέχει συμβουλές στην Επιτροπή όσον αφορά την ανάγκη βελτίωσης της υφιστάμενης νομοθεσίας και, όπου είναι αναγκαίο, τη σκοπιμότητα υποβολής προτάσεων για νέες πρωτοβουλίες σχετικά με όλους τους τρόπους μεταφοράς, συμπεριλαμβανομένης της μεταφοράς ενέργειας (αγωγοί πετρελαίου και φυσικού αερίου) για τη βελτίωση της ισχύουσας νομοθεσίας και την προσαρμογή της μεθοδολογίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1ΑντικείμενοΣυστήνεται ομάδα εμπειρογνωμόνων στην οποία ανατίθεται να παρέχει συμβουλές στην Επιτροπή σχετικά με στρατηγική για τα ατυχήματα στον τομέα των μεταφορών, καλούμενη εφεξής "ομάδα εμπειρογνωμόνων".Άρθρο 2ΑποστολήΣτην ομάδα εμπειρογνωμόνων ανατίθεται να παρέχει συμβουλές στην Επιτροπή όσον αφορά την ανάγκη βελτίωσης της υφιστάμενης νομοθεσίας και, όπου είναι αναγκαίο, τη σκοπιμότητα υποβολής προτάσεων για νέες πρωτοβουλίες σχετικά με όλους τους τρόπους μεταφοράς, συμπεριλαμβανομένης της μεταφοράς ενέργειας (αγωγοί πετρελαίου και φυσικού αερίου), εξαιρουμένων των θεμάτων που άπτονται της υγείας και της ασφάλειας κατά την εργασία.Άρθρο 3ΣύνθεσηΗ ομάδα εμπειρογνωμόνων απαρτίζεται από ειδικευμένα άτομα, τα οποία διαθέτουν τις απαιτούμενες ικανότητες για την μελέτη θεμάτων σε σχέση με την ασφάλεια των μεταφορών, ιδιαίτερα σε ό,τι αφορά τις ανεξάρτητες τεχνικές έρευνες για τα ατυχήματα σε όλους τους τρόπους μεταφοράς, συμπεριλαμβανομένης της μεταφοράς ενέργειας (αγωγοί πετρελαίου και φυσικού αερίου). Η ομάδα αριθμεί δώδεκα μέλη και την προεδρία ασκεί εκπρόσωπος της Επιτροπής.Άρθρο 4Διορισμός1. Τα μέλη της ομάδας εμπειρογνωμόνων διορίζονται σε ατομική βάση από την Επιτροπή σύμφωνα με αντικειμενικά κριτήρια αποδεδειγμένης ικανότητας και εμπειρίας. Η διάρκεια της θητείας τους είναι διετής και ανανεώσιμη μία φορά με απόφαση της Επιτροπής.2. Κατά τη λήξη της θητείας τους, τα μέλη της ομάδας εμπειρογνωμόνων παραμένουν στη θέση τους μέχρις ότου αντικατασταθούν ή ανανεωθεί η θητεία τους.3. Η θητεία ενός μέλους λήγει πριν από την παρέλευση του προβλεπόμενου χρόνου σε περίπτωση παραίτησης ή θανάτου. Στην περίπτωση αυτή, η Επιτροπή προβαίνει στην αντικατάσταση του μέλους και στον διορισμό νέου μέλους σύμφωνα με τη διαδικασία που αναφέρεται στην παράγραφο 2.4. Για τον διορισμό των μελών της ομάδας εμπειρογνωμόνων δημοσιεύεται στην Επίσημη Εφημερίδα της Ευρωπαϊκής Ένωσης πρόσκληση υποβολής αιτήσεων. Η Επιτροπή επιλέγει τα μέλη με βάση τις αιτήσεις που λαμβάνονται κατόπιν της προσκλήσεως αυτής. Στα κριτήρια επιλογής λαμβάνονται υπόψη η ικανότητα και η εμπειρία των υποψηφίων, η αντιπροσωπευτικότητά τους και η δυνατότητά τους να συμβάλουν σε στρατηγικές συζητήσεις, επιδιώκεται δε η επίτευξη ισορροπίας όσον αφορά τη συμμετοχή ειδικών από τους διάφορους τρόπους μεταφοράς.5. Η Επιτροπή δημοσιεύει προς ενημέρωση τον κατάλογο των μελών στην Επίσημη Εφημερίδα της Ευρωπαϊκής Ένωσης.Άρθρο 5Άσκηση καθηκόντων, ομάδες εργασίας και πρόσκληση άλλων εμπειρογνωμόνων1. Η ομάδα εμπειρογνωμόνων συνεδριάζει σε ολομέλεια δύο φορές ετησίως στην έδρα της Επιτροπής και μετά από πρόσκληση της τελευταίας.2. Για τη διεκπεραίωση της αποστολής της όπως ορίζεται στο άρθρο 2, η ομάδα εμπειρογνωμόνων έχει τη δυνατότητα να συγκροτεί ad hoc ομάδες εργασίας.3. Ο πρόεδρος έχει τη δυνατότητα να προσκαλεί άλλους εμπειρογνώμονες για την εξέταση ιδιαίτερων θεμάτων, μετά από αίτηση ενός μέλους ή με δική του (της) πρωτοβουλία.4. Τα έξοδα ταξιδίου και διαμονής των μελών της ομάδας εμπειρογνωμόνων και άλλων εμπειρογνωμόνων οι οποίοι προσκαλούνται σύμφωνα με την παράγραφο 3 επιστρέφονται βάσει των διατάξεων που ισχύουν στην Επιτροπή.Άρθρο 6ΕχεμύθειαΜε την επιφύλαξη των διατάξεων του άρθρου 287 της συνθήκης ΕΚ, τα μέλη της ομάδας εμπειρογνωμόνων υποχρεούνται να μην διαδίδουν πληροφορίες οι οποίες τους γνωστοποιούνται κατά την άσκηση των καθηκόντων τους στο πλαίσιο της ομάδας εμπειρογνωμόνων ή των ομάδων εργασίας.Άρθρο 7Εσωτερικός κανονισμός και γραμματεία1. Η ομάδα εμπειρογνωμόνων καταρτίζει τον εσωτερικό της κανονισμό.2. Η Επιτροπή παρέχει γραμματειακή υποστήριξη στην ομάδα εμπειρογνωμόνων.Άρθρο 8Έναρξη ισχύοςΗ απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.Βρυξέλλες, 11 Ιουνίου 2003.Για την ΕπιτροπήLoyola De PalacioΑντιπρόεδρος(1) COM(2001) 370 της 12ης Σεπτεμβρίου 2001, σ. 69.


title: Απόφαση (ΕΕ) 2015/1872 του Ευρωπαϊκού Κοινοβουλίου και του Συμβουλίου, της 6ης Οκτωβρίου 2015, όσον αφορά την κινητοποίηση του Ταμείου Αλληλεγγύης της Ευρωπαϊκής Ένωσης

text:
               20.10.2015

               EL

               Επίσημη Εφημερίδα της Ευρωπαϊκής Ένωσης

               L 275/30

         ΑΠΌΦΑΣΗ (ΕΕ) 2015/1872 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 6ης Οκτωβρίου 2015
   όσον αφορά την κινητοποίηση του Ταμείου Αλληλεγγύης της Ευρωπαϊκής Ένωσης
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (1), και ιδίως το άρθρο 4 παράγραφος 3,
   Έχοντας υπόψη τη διοργανική συμφωνία της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής, για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (2), και ιδίως το σημείο 11,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στόχος του Ταμείου Αλληλεγγύης της Ευρωπαϊκής Ένωσης (εφεξής «Ταμείο») είναι να δώσει τη δυνατότητα στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης και να εκφράζει την αλληλεγγύη της προς τον πληθυσμό περιοχών που πλήττονται από καταστροφές.

               (2)

               Το Ταμείο δεν πρέπει να υπερβαίνει το μέγιστο ετήσιο ποσό των 500 εκατ. ευρώ (τιμές 2011), όπως ορίζεται στο άρθρο 10 του κανονισμού (ΕΕ, Ευρατόμ) αριθ. 1311/2013 (3) του Συμβουλίου.

               (3)

               Η Βουλγαρία υπέβαλε αίτηση για την κινητοποίηση του Ταμείου, όσον αφορά αντίξοες χειμερινές συνθήκες.

               (4)

               Η Ελλάδα υπέβαλε δύο αιτήσεις για την κινητοποίηση του Ταμείου, όσον αφορά πλημμύρες.

               (5)

               Η Επιτροπή εκτίμησε ότι οι αιτήσεις πληρούν τους όρους για τη χορήγηση ενίσχυσης από το Ταμείο Αλληλεγγύης που προβλέπονται στον κανονισμό (ΕΚ) αριθ. 2012/2002.

               (6)

               Συνεπώς, το Ταμείο θα πρέπει να κινητοποιηθεί για τη χορήγηση συνολικής οικονομικής ενίσχυσης ύψους 16 274 765 ευρώ όσον αφορά τις αιτήσεις που υποβλήθηκαν από τη Βουλγαρία και την Ελλάδα.

               (7)

               Σύμφωνα με τη δεύτερη πρόταση του σημείου 11 της διοργανικής συμφωνίας της 2ας Δεκεμβρίου 2013, υπάρχουν δυνατότητες επαναδιάθεσης πιστώσεων. Οι πιστώσεις για προκαταβολές σχετικά με το οικονομικό έτος 2015 χρησιμοποιήθηκαν σε πολύ περιορισμένο βαθμό, όσον αφορά τις τρεις αιτήσεις που αποτελούν το αντικείμενο της παρούσας απόφασης και για τις οποίες το προς πληρωμή υπόλοιπο ανέρχεται σε 14 647 288 ευρώ. Κατά συνέπεια, το συνολικό ποσό για την κινητοποίηση θα χρηματοδοτηθεί με τη χρησιμοποίηση των διαθέσιμων πιστώσεων που είναι εγγεγραμμένες στον γενικό προϋπολογισμό της Ευρωπαϊκής Ένωσης για το οικονομικό έτος 2015, και δεν χρειάζονται άλλες συμπληρωματικές πιστώσεις.

               (8)

               Προκειμένου να ελαχιστοποιηθεί ο χρόνος που χρειάζεται για την κινητοποίηση του Ταμείου, η παρούσα απόφαση θα πρέπει να εφαρμοστεί από την ημερομηνία της έκδοσής της,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού 16 274 765 ευρώ σε πιστώσεις ανάληψης υποχρεώσεων και πιστώσεις πληρωμών.
   Το πλήρες ποσό της κινητοποίησης αυτής θα χρηματοδοτηθεί με τη χρήση των πιστώσεων που κινητοποιήθηκαν με την απόφαση (ΕΕ) 2015/422 του Ευρωπαϊκού Κοινοβουλίου και του Συμβουλίου (4) για την πληρωμή προκαταβολών στον προϋπολογισμό της Ένωσης για το οικονομικό έτος 2015 και είναι διαθέσιμες στο κονδύλιο 13 06 01. Το διαθέσιμο για προκαταβολές ποσό στο ανωτέρω κονδύλιο θα μειωθεί αντίστοιχα.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 6 Οκτωβρίου 2015.

      Στρασβούργο, 6 Οκτωβρίου 2015.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         N. SCHMIT

      (1)  Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (ΕΕ L 311 της 14.11.2002, σ. 3).

      (2)  ΕΕ C 373 της 20.12.2013, σ. 1.

      (3)  Κανονισμός (ΕΕ, Ευρατόμ) αριθ. 1311/2013, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

      (4)  Απόφαση (ΕΕ) 2015/422 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2014, για την κινητοποίηση του Ταμείου Αλληλεγγύης της Ευρωπαϊκής Ένωσης (ΕΕ L 68 της 13.3.2015, σ. 47).


Avis juridique important

|

32000D0633

2000/633/ΕΚ, ΕΚΑΧ, Ευρατόμ: Απόφαση της Επιτροπής, της 17ης Οκτωβρίου 2000, για την τροποποίηση του εσωτερικού της κανονισμού

Επίσημη Εφημερίδα αριθ. L 267 της 20/10/2000 σ. 0063 - 0066

Απόφαση της Επιτροπήςτης 17ης Οκτωβρίου 2000για την τροποποίηση του εσωτερικού της κανονισμού(2000/633/ΕΚ, ΕΚΑΧ, Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 218 παράγραφος 2,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 16,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 131,τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 41 παράγραφος 1,ΑΠΟΦΑΣΙΖΕΙ:Άρθρο 1Ο εσωτερικός κανονισμός της Επιτροπής τροποποιείται ως εξής:1. Στο άρθρο 23 προστίθεται το ακόλουθο εδάφιο:"Η Επιτροπή μπορεί να θεσπίζει συμπληρωματικά μέτρα σχετικά με τη λειτουργία της Επιτροπής και των υπηρεσιών της, τα οποία επισυνάπτονται ως παράρτημα στον παρόντα κανονισμό."2. Το παράρτημα της παρούσας απόφασης αποτελεί παράρτημα και του εσωτερικού κανονισμού.Άρθρο 2Η παρούσα απόφαση αρχίζει να ισχύει την 1η Νοεμβρίου 2000.Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 17 Οκτωβρίου 2000.Για την ΕπιτροπήΟ ΠρόεδροςRomano ProdiΠΑΡΑΡΤΗΜΑ"ΠΑΡΑΡΤΗΜΑΚΩΔΙΚΑΣ ΟΡΘΗΣ ΔΙΟΙΚΗΤΙΚΗΣ ΣΥΜΠΕΡΙΦΟΡΑΣ ΤΟΥ ΠΡΟΣΩΠΙΚΟΥ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ ΣΤΙΣ ΣΧΕΣΕΙΣ ΤΟΥ ΜΕ ΤΟ ΚΟΙΝΟΥπηρεσία ποιότηταςΗ Επιτροπή και το προσωπικό της έχουν καθήκον να υπηρετούν το κοινοτικό συμφέρον και, ως εκ τούτου, το δημόσιο συμφέρον.Το κοινό δικαίως αναμένει υπηρεσίες ποιότητας και ανοικτή διοίκηση, προσιτή και βασιζόμενη σε υγιή διαχείριση των οικονομικών πόρων.Η υπηρεσία ποιότητας απαιτεί από την Επιτροπή και το προσωπικό της ευγενική, αντικειμενική και αμερόληπτη συμπεριφορά.ΣκοπόςΓια να μπορέσει η Επιτροπή να ανταποκριθεί στις υποχρεώσεις ορθής διοικητικής συμπεριφοράς, ειδικότερα κατά την επαφή της με το κοινό, η Επιτροπή αναλαμβάνει τη δέσμευση να τηρεί τα πρότυπα ορθής διοικητικής συμπεριφοράς που καθορίζονται στον παρόντα κώδικα και να τον ακολουθεί κατά την καθημερινή της εργασία.Πεδίο εφαρμογήςΟ κώδικας είναι δεσμευτικός για όλα τα μέλη του προσωπικού που καλύπτονται από τον κανονισμό υπηρεσιακής κατάστασης και τις άλλες διατάξεις που διέπουν τις σχέσεις μεταξύ της Επιτροπής και του προσωπικού της και εφαρμόζονται στους υπαλλήλους και το λοιπό προσωπικό των Ευρωπαϊκών Κοινοτήτων. Ωστόσο, άτομα που απασχολούνται με συμβάσεις ιδιωτικού δικαίου, εμπειρογνώμονες με απόσπαση από εθνικές δημόσιες υπηρεσίες, ασκούμενοι κ.λπ. που εργάζονται για την Επιτροπή, επίσης πρέπει να καθοδηγούνται από τον κώδικα στην καθημερινή τους εργασία.Οι σχέσεις μεταξύ της Επιτροπής και του προσωπικού της διέπονται αποκλειστικά από τον κανονισμό υπηρεσιακής κατάστασης και από το καθεστως που εφαρμόζεται επί του λοιπού προσωπικού των Ευρωπαϊκών Κοινοτήτων.1. ΓΕΝΙΚΕΣ ΑΡΧΕΣ ΧΡΗΣΤΗΣ ΔΙΟΙΚΗΣΗΣΗ Επιτροπή τηρεί τις ακόλουθες γενικές αρχές στις σχέσεις της με το κοινό.ΝομιμότηταΗ Επιτροπή ενεργεί νομότυπα και εφαρμόζει τους κανόνες και τις διαδικασίες που ορίζονται από την κοινοτική νομοθεσία.Αποφυγή των διακρίσεων και ίση μεταχείρισηΗ Επιτροπή τηρεί την αρχή της αποφυγής διακρίσεων και ειδικότερα εγγυάται την ίση μεταχείριση των πολιτών, ανεξάρτητα από την ιθαγένεια, το φύλο, την φυλετική ή εθνική τους καταγωγή, την θρησκεία ή τις πεποιθήσεις τους, τη σωματική ακεραιότητα, την ηλικία ή το σεξουαλικό προσανατολισμό τους. Η διακριτική μεταχείριση όμοιων περιπτώσεων χρήζει ειδικής αιτιολόγησης με βάση τα διαθέσιμα στοιχεία.ΑναλογικότηταΗ Επιτροπή διασφαλίζει ότι τα λαμβανόμενα μέτρα είναι ανάλογα προς τον επιδιωκόμενο σκοπό.Η Επιτροπή θα διασφαλίζει ιδίως ότι η εφαρμογή του παρόντος κώδικα ουδέποτε καταλήγει στην επιβολή διοικητικών ή δημοσιονομικών βαρών δυσανάλογων προς το αναμενόμενο όφελος.ΣυνέπειαΗ Επιτροπή είναι συνεπής ως προς τη διοικητική της συμπεριφορά και ακολουθεί τη συνήθη πρακτική της. Κάθε εξαίρεση από την αρχή αυτή πρέπει να αιτιολογείται δεόντως.2. ΟΔΗΓΙΕΣ ΓΙΑ ΟΡΘΗ ΔΙΟΙΚΗΤΙΚΗ ΣΥΜΠΕΡΙΦΟΡΑΑντικειμενικότητα και αμεροληψίαΤο προσωπικό ενεργεί κατά τρόπο αντικειμενικό και αμερόληπτο, προς το συμφέρον της Κοινότητας και των πολιτών. Ενεργεί ανεξάρτητα, εντός του πλαισίου πολιτικής που καθορίζεται από την Επιτροπή, και η συμπεριφορά του ουδέποτε κατευθύνεται από προσωπικά ή εθνικά συμφέροντα ή πολιτικές πιέσεις.Πληροφορίες επί διοικητικών διαδικασιώνΣε περίπτωση που πολίτης ζητά πληροφορίες σχετικά με κάποια διοικητική διαδικασία της Επιτροπής, το προσωπικό διασφαλίζει ότι η πληροφορία αυτή παρέχεται εντός της προθεσμίας που καθορίζεται για τη συγκεκριμένη διαδικασία.3. ΠΛΗΡΟΦΟΡΙΕΣ ΕΠI ΤΩΝ ΔΙΚΑΙΩΜΑΤΩΝ ΤΩΝ ΕΝΔΙΑΦΕΡΟΜΕΝΩΝ ΜΕΡΩΝΑκρόαση όλων των μερών με άμεσο συμφέρονΌπου η κοινοτική νομοθεσία προβλέπει ακρόαση των ενδιαφερομένων μερών, το προσωπικό διασφαλίζει ότι δίνεται σε αυτά η ευκαιρία να καταστήσουν γνωστές τις απόψεις τους.Υποχρέωση αιτιολόγησης των αποφάσεωνΚάθε απόφαση της Επιτροπής πρέπει να αναφέρει ρητά τους λόγους επί των οποίων βασίζεται, και οι λόγοι αυτοί πρέπει να ανακοινώνονται στα πρόσωπα και τα μέρη τα οποία αυτή αφορά.Κατά γενικό κανόνα, πρέπει να παρέχεται πλήρης αιτιολόγηση των αποφάσεων. Ωστόσο, όπου δεν είναι δυνατόν, π.χ, λόγω του μεγάλου αριθμού ατόμων τα οποία αφορούν τέτοιες αποφάσεις, να ανακοινωθούν λεπτομερώς οι λόγοι συγκεκριμένων αποφάσεων, μπορούν να παρέχονται τυποποιημένες απαντήσεις. Αυτές οι τυποποιημένες απαντήσεις πρέπει να περιλαμβάνουν τους κυριότερους λόγους που αιτιολογούν τη ληφθείσα απόφαση. Επιπλέον, λεπτομερής αιτιολόγηση παρέχεται σε κάθε ενδιαφερόμενο μέρος που το ζητά ειδικά.Υποχρέωση μνείας των διαδικασιών προσφυγήςΌπου προβλέπεται από την κοινοτική νομοθεσία, οι κοινοποιούμενες αποφάσεις αναφέρουν σαφώς τη δυνατότητα προσφυγής και περιγράφουν τον τρόπο υποβολής των ενστάσεων (ονοματεπώνυμο και υπηρεσιακή διεύθυνση του υπαλλήλου ή της υπηρεσίας στην οποία υποβάλλεται η προσφυγή, και η προθεσμία για την υποβολή της.).Κατά περίπτωση, οι αποφάσεις πρέπει να αναφέρουν τη δυνατότητα κίνησης δικαστικής διαδικασίας ή/και υποβολής καταγγελίας στον ευρωπαίο διαμεσολαβητή σύμφωνα με τα άρθρα 230 ή 195 της συνθήκης για την ίδρυση της Ευρωπαϊκής Κοινότητας.4. ΕΞΕΤΑΣΗ ΑΙΤΗΜΑΤΩΝΗ Επιτροπή αναλαμβάνει τη δέσμευση να απαντά σε κάθε αίτημα κατά τρόπο ενδεδειγμένο και το ταχύτερο δυνατόν.Αίτηση εγγράφωνΕάν έγγραφο έχει ήδη δημοσιευθεί, ο αιτών παραπέμπεται στα πρακτορεία πωλήσεων της Υπηρεσίας Επισήμων Εκδόσεων των Ευρωπαϊκών Κοινοτήτων ή στα κέντρα τεκμηρίωσης και ενημέρωσης που παρέχουν ελεύθερη πρόσβαση σε έγγραφα, όπως είναι τα Κέντρα Πληροφοριών, τα Ευρωπαϊκά Κέντρα Τεκμηρίωσης κ.λπ. Πολλά έγγραφα ευρίσκονται επίσης εύκολα σε ηλεκτρονική μορφή.Οι κανόνες ως προς την πρόσβαση σε έγγραφα θεσπίζονται με ειδικές διατάξεις.ΑλληλογραφίαΣύμφωνα με το άρθρο 21 της συνθήκης για την ίδρυση της Ευρωπαϊκής Κοινότητας, η Επιτροπή απαντά στις επιστολές που λαμβάνει στη γλώσσα στην οποία έχει συνταχθεί αρχικά η επιστολή, εφόσον πρόκειται για μία από τις επίσημες γλώσσες της Κοινότητας.Η απάντηση σε επιστολή προς την Επιτροπή αποστέλλεται μέσα σε 15 εργάσιμες ημέρες από την ημερομηνία παραλαβής της επιστολής από την αρμόδια υπηρεσία της Επιτροπής. Η απάντηση πρέπει να αναφέρει το ονοματεπώνυμο του αρμόδιου επί του σχετικού θέματος προσώπου και τα στοιχεία του.Εάν η απάντηση δεν μπορεί να σταλεί εντός 15 εργάσιμων ημερών, και σε όλες τις περιπτώσεις που η απάντηση απαιτεί προηγούμενη επεξεργασία, όπως π.χ. διυπηρεσιακές διαβουλεύσεις ή μετάφραση, το αρμόδιο μέλος του προσωπικού αποστέλλει ενδιάμεση απάντηση, στην οποία αναφέρεται η ημερομηνία κατά την οποία αναμένεται ότι θα σταλεί η οριστική απάντηση υπό το πρίσμα των συμπληρωματικών εργασιών, ανάλογα με το επείγον του θέματος και την πολυπλοκότητα του περιεχομένου.Εάν η απάντηση πρέπει να δοθεί από άλλη υπηρεσία, διαφορετική από εκείνη στην οποία απευθυνόταν η αρχική επιστολή, αποστέλλεται στον αιτούντα το ονοματεπώνυμο και η διεύθυνση του γραφείου του αρμόδιου στον οποίο διαβιβάστηκε η επιστολή.Οι ανωτέρω κανόνες δεν ισχύουν για αλληλογραφία που μπορεί δικαίως να θεωρηθεί ως απαράδεκτη, όπως είναι π.χ. οι επαναλαμβανόμενες, προκλητικές ή/και χωρίς συγκεκριμένο αντικείμενο επιστολές. Σε αυτή την περίπτωση, η Επιτροπή διατηρεί το δικαίωμα να διακόψει κάθε ανταλλαγή αλληλογραφίας.Τηλεφωνική επικοινωνίαΌταν σηκώνει το τηλέφωνο, ο υπάλληλος αναφέρει το όνομά του ή την υπηρεσία του. Ανταποκρίνεται στα τηλεφωνικά μηνύματα το ταχύτερο δυνατόν.Ο υπάλληλος που απαντά σε ερωτήματα παρέχει πληροφορίες για θέματα της άμεσης αρμοδιότητάς του ενώ, σε άλλες περιπτώσεις, παραπέμπει τον καλούντα στο κατάλληλο άτομο. Αν αυτό είναι αναγκαίο, παραπέμπει τον καλούντα σε προϊστάμενό του ή συνεργάζεται με τον προϊστάμενο πριν απαντήσει.Αν τα ερωτήματα αφορούν τομείς της άμεσης αρμοδιότητας του υπαλλήλου, ο υπάλληλος καταγράφει τα στοιχεία του καλούντα και ελέγχει αν η πληροφορία έχει δημοσιοποιηθεί πριν απαντήσει σχετικά. Αν όχι, ο υπάλληλος μπορεί να θεωρήσει ότι δεν είναι προς το κοινοτικό συμφέρον να αποκαλύψει τη σχετική πληροφορία. Στην περίπτωση αυτή, ο υπάλληλος πρέπει να εξηγεί τους λόγους για τους οποίους δεν είναι σε θέση να απαντήσει και αναφέρεται ενδεχομένως στην υποχρέωση εχεμύθειας που καθορίζεται στο άρθρο 17 του κανονισμού υπηρεσιακής κατάστασης.Σε ορισμένες περιπτώσεις, ο υπάλληλος ζητά να υποβληθούν εγγράφως τα ερωτήματα που υποβλήθηκαν τηλεφωνικά.Ηλεκτρονικό ταχυδρομείοΤο προσωπικό απαντά αμέσως στα ηλεκτρονικά μηνύματα, σύμφωνα με τις οδηγίες που περιγράφονται ανωτέρω στο σημείο για τις τηλεφωνικές επικοινωνίες.Ωστόσο, σε περιπτώσεις που το ηλεκτρονικό μήνυμα, από τη φύση του, ισοδυναμεί με επιστολή, αυτό τυγχάνει χειρισμού αντίστοιχου προς εκείνον που περιγράφεται στις οδηγίες περί αλληλογραφίας και υπόκειται στις ίδιες προθεσμίες.Αιτήματα από τα μέσα μαζικής ενημέρωσηςΗ Υπηρεσία Τύπου και Επικοινωνίας είναι αρμόδια για τις επαφές με τα μέσα μαζικής ενημέρωσης. Ωστόσο, όταν αιτήματα για πληροφορίες αφορούν τεχνικά θέματα που εμπίπτουν σε συγκεκριμένους τομείς αρμοδιότητας, αυτά μπορούν να απαντώνται από άλλα μέλη του προσωπικού.5. ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ ΚΑΙ ΑΠΟΡΡΗΤΕΣ ΠΛΗΡΟΦΟΡΙΕΣΗ Επιτροπή και το προσωπικό της τηρούν, μεταξύ άλλων:- τους κανόνες προστασίας της ιδιωτικής ζωής και των προσωπικών δεδομένων,- τις υποχρεώσεις που ορίζονται στο άρθρο 287 της συνθήκης για την ίδρυση της Ευρωπαϊκής Κοινότητας και ειδικότερα εκείνους που έχουν σχέση με το επαγγελματικό απόρρητο,- τους κανόνες περί απορρήτου ανακρίσεων,- τον εμπιστευτικό χαρακτήρα θεμάτων που εμπίπτουν στη δραστηριότητα διαφόρων επιτροπών όπως προβλέπεται στο άρθρο 9 και τα παραρτήματα ΙΙ και ΙΙΙ του κανονισμού υπηρεσιακής κατάστασης.6. ΚΑΤΑΓΓΕΛΙΕΣΗ Ευρωπαϊκή ΕπιτροπήΚαταγγελίες μπορούν να υποβάλλονται, σχετικά με πιθανή παράβαση των αρχών που αναφέρονται στον παρόντα κώδικα απευθείας στη Γενική Γραμματεία της Επιτροπής, η οποία τις παραπέμπει στη σχετική υπηρεσία.Ο Γενικός Διευθυντής ή ο Διευθυντής απαντά γραπτώς στην καταγγελία, εντός προθεσμίας δύο μηνών. Ο καταγγέλλων έχει προθεσμία ενός μηνός για να ζητήσει από τον Γενικό Γραμματέα της Επιτροπής να επανεξετάσει την έκβαση της καταγγελίας του. Ο Γενικός Γραμματέας απαντά στο αίτημα επανεξέτασης εντός ενός μηνός.Ο Ευρωπαίος ΔιαμεσολαβητήςΤο κοινό έχει επίσης το δικαίωμα να υποβάλει καταγγελία στον Ευρωπαίο Διαμεσολαβητή σύμφωνα με το άρθρο 195 της συνθήκης για την ίδρυση της Ευρωπαϊκής Κοινότητας και το καθεστώς του Ευρωπαίου Διαμεσολαβητή."


title: 2012/586/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/238

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010
   (2012/586/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010, συνοδευόμενη από τις απαντήσεις του Ιδρύματος (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη σύσταση του Ευρωπαϊκού Ιδρύματος Επαγγελματικής Εκπαίδευσης (3), και ιδίως το άρθρο 17,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0135/2012),

               1.

               χορηγεί απαλλαγή στον δΔιευθυντή του Ευρωπαϊκού Ιδρύματος Επαγγελματικής Εκπαίδευσης όσον αφορά την εκτέλεση του προϋπολογισμού του Ιδρύματος για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος αυτής, στον διευθυντή του Ευρωπαϊκού Ιδρύματος Επαγγελματικής Εκπαίδευσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 145.

      (2)  ΕΕ L 248 της 16.9.2002, σ. 1.

      (3)  ΕΕ L 354 της 31.12.2008, σ. 82.

      (4)  ΕΕ L 357 της 31.12.2002, σ. 72.
   ΠΑΡΑΡΤΗΜΑ

      ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ

               Ευρωπαϊκό Ίδρυμα Επαγγελματικής Εκπαίδευσης

               2006

               2007

               2008

               2009

               Επιδόσεις

               ά.α.

               ά.α.

                           —

                           καλεί το Ίδρυμα να προβεί σε διαχρονική ανάλυση των δραστηριοτήτων αυτού του έτους και των προηγούμενων ετών

                           —

                           ζητεί στενή συνεργασία και συνεργία μεταξύ του Ιδρύματος και του Cedefop, δεδομένου ότι έχουν συναφείς τομείς δραστηριότητας, και ζητεί να παρέχονται τακτικά πληροφορίες στις εκθέσεις δραστηριοτήτων των διευθυντών αμφοτέρων των οργανισμών

                           —

                           δυσχέρειες στην άμεση συσχέτιση μεταξύ των αποτελεσμάτων των σχεδίων του Ιδρύματος και των δραστηριοτήτων των θεσμικών οργάνων

               καλεί το Ίδρυμα να παραθέσει συγκριτικά στοιχεία για τα αποτελέσματα που επιτεύχθηκαν κατά το οικονομικό έτος που αφορά η χορήγηση απαλλαγής και κατά το προηγούμενο οικονομικό έτος

               Οικονομική και δημοσιονομική διαχείριση

               Το Ίδρυμα δεν τήρησε τους κανόνες για την παρουσίαση του προϋπολογισμού: το Ίδρυμα δημοσίευσε μόνο τις πιστώσεις υποχρεώσεων για το 2006, χωρίς να λάβει υπόψη τις πιστώσεις πληρωμών

               Στον διορθωτικό προϋπολογισμό, το ποσό των εσόδων ειδικού προορισμού είναι λανθασμένο. Θα έπρεπε να ήταν 1 200 000 EUR αντί 3 400 000 EUR όπως αναφέρεται, διότι συμπεριελήφθησαν εκ σφάλματος έσοδα ειδικού προορισμού που μεταφέρθηκαν από το προηγούμενο οικονομικό έτος

               ά.α.

                           —

                           προτρέπει το Ίδρυμα να καταρτίζει δημοσιονομικές διαδικασίες με περισσότερη αυστηρότητα για να αποφεύγεται ο σημαντικός αριθμός μεταφορών πιστώσεων

                           —

                           ζητεί από το Ίδρυμα να λαμβάνει την άδεια του διοικητικού συμβουλίου του όταν απαιτούνται μεταφορές, πράγμα που επιτάσσει ο δημοσιονομικός κανονισμός του Ιδρύματος

                           —

                           υπόμνηση για την εκπλήρωση της υποχρέωσης υποβολής συνοπτικής κατάστασης με το χρονοδιάγραμμα των πληρωμών που πρέπει να γίνουν κατά τα επόμενα οικονομικά έτη για να εκπληρωθούν οι δημοσιονομικές δεσμεύσεις που έχουν αναληφθεί κατά τα προηγούμενα οικονομικά έτη

               Ανθρώπινοι πόροι

               ά.α.

               ά.α.

                           —

                           ζητεί (βλέπε εσωτερικό έλεγχο): ανεπάρκειες στις διαδικασίες πρόσληψης→ οι επιτροπές αξιολόγησης των προσλήψεων πρέπει να παρέχουν επαρκείς πληροφορίες σχετικά με τις διαδικασίες που ακολουθούνται, αναφέροντας, μεταξύ των άλλων, τις αιτιολογήσεις των αποφάσεων και τις ημερομηνίες τους, ώστε να διασφαλίζεται η διαφάνεια των εν λόγω διαδικασιών

                           —

                           καλεί το Ίδρυμα να συμμορφωθεί προς την οδηγία του Συμβουλίου 2000/78/ΕΚ της 27ης Νοεμβρίου 2000

               ά.α.

               Εσωτερικός έλεγχος

               ά.α.

               ά.α.

               καλεί το Ίδρυμα να λάβει μέτρα για να εφαρμόσει τις 7 από τις 32 συστάσεις της Υπηρεσίας Εσωτερικού Ελέγχου → ήτοι να θεσπίσει, χωρίς καθυστέρηση, ορισμένους κανόνες εσωτερικού ελέγχου (όσον αφορά την τεκμηρίωση διαδικασιών, την εποπτεία δημοσιονομικών πράξεων και τη συνέχεια των δράσεων) και να εφαρμόσει ορισμένες συστάσεις για τη διαχείριση των ανθρώπινων πόρων (διαχείριση των ανθρώπινων πόρων στον ετήσιο προγραμματισμό και στην έκθεση δραστηριοτήτων· καθορισμός στόχων· καταγραφή του χρόνου που αφιερώνει το προσωπικό στην εκτέλεση των διαφόρων καθηκόντων του)

               αναγνωρίζει ότι 11 από τις 15 συστάσεις της IAS έχουν κλείσει το 2009

      (1)  ΕΕ L 303 της 2.12.2000, σ. 16.
    ---documentbreak---

               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/239

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010, συνοδευόμενη από τις απαντήσεις του Ιδρύματος (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη σύσταση του Ευρωπαϊκού Ιδρύματος Επαγγελματικής Εκπαίδευσης (3), και ιδίως το άρθρο 17,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0135/2012),

               A.

               λαμβάνοντας υπόψη ότι το Ελεγκτικό Συνέδριο αναφέρει ότι αποκόμισε εύλογη βεβαιότητα ότι οι ετήσιοι λογαριασμοί για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές,

               B.

               λαμβάνοντας υπόψη ότι στις 10 Μαΐου 2011 το Κοινοβούλιο χορήγησε απαλλαγή στον διευθυντή του Ευρωπαϊκού Ιδρύματος Επαγγελματικής Εκπαίδευσης όσον αφορά την εκτέλεση του προϋπολογισμού του Ιδρύματος για το οικονομικό έτος 2009 (5), και ότι, στο ψήφισμα που συνοδεύει την απόφαση περί απαλλαγής, το Κοινοβούλιο, μεταξύ άλλων:

                           —

                           προτρέπει το Ίδρυμα να καταρτίζει δημοσιονομικές διαδικασίες με περισσότερη αυστηρότητα για να αποφεύγεται ο σημαντικός αριθμός μεταφορών πιστώσεων·

                           —

                           καλεί το Ίδρυμα να εκπληρώσει την υποχρέωσή του να παρουσιάζει ανακεφαλαιωτική κατάσταση των χρονοδιαγραμμάτων των πληρωμών οι οποίες θα πραγματοποιηθούν κατά τη διάρκεια των μεταγενέστερων οικονομικών ετών βάσει δημοσιονομικών δεσμεύσεων που ανελήφθησαν κατά τη διάρκεια προγενέστερων οικονομικών ετών·

                           —

                           ζητεί από το Ίδρυμα να λαμβάνει την άδεια του διοικητικού συμβουλίου του όταν απαιτούνται μεταφορές, πράγμα που επιτάσσει ο δημοσιονομικός κανονισμός του,

               Γ.

               λαμβάνοντας υπόψη ότι ο γενικός προϋπολογισμός του Ιδρύματος για το έτος 2010 ανερχόταν σε 19 300 000 EUR σε σύγκριση με 20 200 000 EUR το 2009, γεγονός που συνιστά αύξηση κατά 4,46 %,

               Δ.

               λαμβάνοντας υπόψη ότι η αρχική συνεισφορά της Ένωσης στον προϋπολογισμό του Ιδρύματος για το έτος 2010 ανερχόταν σε 18 282 000 σε σύγκριση με το ποσό των 14 772 000 EUR το 2009 (6),

      Δημοσιονομική και χρηματοοικονομική διαχείριση

               1.

               σημειώνει ότι η συνεισφορά της Ένωσης για το 2009 ανήλθε σε 19 872 000 EUR και ότι το ποσό αυτό συνίσταται στην αρχική συνεισφορά της Ένωσης, ήτοι 14 772 000 EUR, και 5 100 000 EUR προερχόμενα από την ανάκτηση πλεονασμάτων από προηγούμενα έτη· υπενθυμίζει επιπλέον ότι η αρχική συνεισφορά της Ένωσης στο Ίδρυμα για το 2010 ανερχόταν σε 18 282 000 EUR· σημειώνει, ωστόσο, ότι 1 178 000 EUR προερχόμενα από την ανάκτηση πλεονασμάτων προστέθηκαν στο ποσό αυτό, με αποτέλεσμα η συνολική συνεισφορά της Ένωσης για το 2010 (7) να ανέρχεται σε 19 460 000 EUR·

               2.

               σημειώνει ότι, σύμφωνα με τις ετήσιες δημοσιονομικές καταστάσεις του Ιδρύματος, η συνεισφορά της Ένωσης για 2010 ανήλθε εντέλει σε 19 196 840,29 EUR· σημειώνει, με βάση τη δήλωση του Ιδρύματος, ότι η πραγματική συνεισφορά που δόθηκε από την Ένωση το 2010 ανήλθε σε 19 297 822 EUR, ήτοι σε 19 460 000 EUR μείον 162 178 EUR, ποσό που συνιστά τη συνεισφορά της Ένωσης σε είδος· σημειώνει επίσης, από τις παρατηρήσεις του Ιδρύματος, ότι από το ποσό που έλαβε από την Ένωση, δαπάνησε 19 196 840,29 EUR και επέστρεψε τα υπόλοιπα 100 981,71 EUR στην Επιτροπή·

               3.

               συνάγει, από τις ετήσιες δημοσιονομικές καταστάσεις του Ιδρύματος, ότι ο προϋπολογισμός του για το 2010 τροποποιήθηκε τον Νοέμβριο του 2010 με στόχο τη μερική αντιστάθμιση της απρόβλεπτης μείωσης των εσόδων του Ιδρύματος·

               4.

               παρατηρεί, με βάση την ετήσια έκθεση δραστηριοτήτων του Ιδρύματος, ότι το Ίδρυμα σημείωσε ποσοστό αναλήψεων υποχρεώσεων 99,9 %, σε σύγκριση με το 99,8 % το 2009 και το 98,5 % το 2008, και ποσοστό εκτέλεσης πληρωμών 96,5 %, έναντι περίπου 90 % το 2009 και το 2008·

      Μεταφορές πιστώσεων μεταξύ κονδυλίων και μεταξύ ετών

               5.

               σημειώνει, με βάση την ετήσια έκθεση δραστηριοτήτων του Ιδρύματος, ότι το Ίδρυμα μείωσε τον αριθμό των μεταφορών πιστώσεων σε 15 το 2010, σε σύγκριση με 33 το 2009, και μετέφερε στο επόμενο έτος μόνο 12,8 % του ποσού που είχε δεσμευθεί το 2010, σε σύγκριση με 17 % το 2009 και 15 % το 2008·

      Καταγραφή των εξαιρέσεων

               6.

               σημειώνει, με βάση την ετήσια έκθεση δραστηριοτήτων του Ιδρύματος, ότι στο μητρώο εξαιρέσεων καταγράφηκαν 10 εξαιρέσεις το 2010, έναντι 12 το 2009·

               7.

               σημειώνει ότι καμία από αυτές δεν συνεπάγεται οικονομικό κίνδυνο ανώτερο των 50 000 EUR· επισημαίνει ειδικότερα ότι η συνολική αξία των εξαιρέσεων αυτών ανέρχεται σε 100 183 EUR, ήτοι σε 0,53 % του συνολικού προϋπολογισμού του Ιδρύματος για το 2010·

      Δημόσιες συμβάσεις

               8.

               σημειώνει, με βάση την ετήσια έκθεση δραστηριοτήτων του Ιδρύματος, ότι το Ίδρυμα συνήψε 8 άμεσες συμφωνίες με εξωτερικούς αναδόχους, καμία εν των οποίων δεν έχει χρηματοοικονομικό άνοιγμα μεγαλύτερο ή ισοδύναμο των 50 000 EUR· σημειώνει ότι η συνολική αξία των άμεσων συμφωνιών ανέρχεται σε 93 575 EUR, ποσό που αντιπροσωπεύει 0,50 % του συνολικού προϋπολογισμού του Ιδρύματος για το 2010·

      Ανθρώπινοι πόροι

               9.

               σημειώνει, με βάση την ετήσια έκθεση δραστηριοτήτων του Ιδρύματος, ότι στα τέλη του 2010 το Ίδρυμα είχε 4 κενές θέσεις στον πίνακα προσωπικού του, έναντι 10 στα τέλη του 2009·

               10.

               παρατηρεί επίσης ότι ο αριθμός του προσωπικού του Ιδρύματος ανέρχεται σήμερα σε 128· το 2010, 15 μέλη του προσωπικού προσλήφθηκαν στο Ίδρυμα και 10 αποχώρησαν·

               11.

               σημειώνει, με βάση την ετήσια έκθεση δραστηριοτήτων, ότι ο αριθμός των θέσεων που διατίθενται για την εκτέλεση των καθηκόντων του Ιδρύματος έχει ως εξής:

                           —

                           96 θέσεις έκτακτων υπαλλήλων

                           —

                           33 συμβασιούχοι και τοπικοί υπάλληλοι και

                           —

                           6 αποσπασμένοι εθνικοί εμπειρογνώμονες·

      Επιδόσεις

               12.

               επισημαίνει, με βάση την ετήσια έκθεση δραστηριοτήτων, ότι το Ίδρυμα επεξεργάστηκε αναθεωρημένο κατάλογο δεικτών επίδοσης για να βελτιώσει τη συνάφεια και τη μετρησιμότητα των στόχων του και να παράσχει συγκεντρωτικά στοιχεία σχετικά με τα αποτελέσματα που έχει στις κύριες δραστηριότητές του και στη λειτουργία του·

               13.

               επισημαίνει, επιπλέον, ότι το Ίδρυμα ανέπτυξε ένα σχέδιο «πίνακα ενδείξεων» στόχος του οποίου είναι η καθημερινή παρακολούθηση των δραστηριοτήτων του, κυρίως στους τομείς της διαχείρισης και της υποβολής εκθέσεων·

               14.

               σημειώνει ακόμη ότι στις αρχές του 2010 εφαρμόστηκε με επιτυχία μια βάσει κινδύνου διαφοροποίηση των συστημάτων πληρωμής που καθιερώνει απλουστευμένα συστήματα για συναλλαγές χαμηλού κινδύνου·

               15.

               εκφράζει την ικανοποίησή του για την επιτυχή έκβαση του πρώτου έτους εφαρμογής, από το Ίδρυμα, της διαδικασίας του Τορίνο, που παρέχει συνοπτική, τεκμηριωμένη και περιεκτική ανάλυση της μεταρρύθμισης των συστημάτων επαγγελματικής εκπαίδευσης και κατάρτισης σε κάθε χώρα, όπου περιλαμβάνονται, μεταξύ άλλων, οι βασικές τάσεις πολιτικής, οι προκλήσεις, οι δυσχέρειες, καθώς και οι ορθές πρακτικές και οι ευκαιρίες·

      Συνεργασία με το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop)

               16.

               σημειώνει ότι τον Νοέμβριο 2009 η συμφωνία συνεργασίας μεταξύ του Ιδρύματος και του Cedefop ανανεώθηκε για το χρονικό διάστημα 2010-2013· αναγνωρίζει ότι κάθε χρόνο το Ίδρυμα και το Cedefop συντάσσουν, βάσει του πλαισίου συνεργασίας, κοινό πρόγραμμα εργασίας που επισυνάπτεται στα προγράμματα εργασίας και των δύο οργανισμών· χαιρετίζει την πρόθεση του Ιδρύματος να διαθέσει περισσότερο χώρο στην περιγραφή της εκτέλεσης αυτού του κοινού προγράμματος εργασίας στις μελλοντικές ετήσιες εκθέσεις δραστηριοτήτων·

      Εσωτερικός έλεγχος

               17.

               σημειώνει ότι το 2010 η Υπηρεσία Εσωτερικού Ελέγχου (ΙΑS) διενήργησε έλεγχο στον σχεδιασμό και την παρακολούθηση· σημειώνει ειδικότερα ότι η Υπηρεσία Εσωτερικού Ελέγχου διατύπωσε οκτώ συστάσεις, μία εκ των οποίων αξιολογείται ως «πολύ σημαντική» και αφορά την ανάγκη να καθορίσει το Ίδρυμα με σαφήνεια και να περιγράψει τη χρησιμότητα της στρατηγικής του για τον ετήσιο σχεδιασμό·

               18.

               προτρέπει, στο πλαίσιο αυτό, το Ίδρυμα να εστιάσει σε ένα οικονομικά αποδοτικό σύστημα υποβολής εκθέσεων που θα επιτρέπει στο διοικητικό του συμβούλιο και τους κατεξοχήν ενδιαφερομένους να ελέγχουν τις επιδόσεις του Ιδρύματος·

               19.

               καλεί επίσης το Ίδρυμα να εφαρμόσει τις υπόλοιπες συστάσεις της Υπηρεσίας Εσωτερικού Ελέγχου από τους προηγούμενους ελέγχους·

               20.

               σημειώνει, με βάση την ετήσια έκθεση δραστηριοτήτων του Ιδρύματος, ότι το Ίδρυμα ενέκρινε τα 16 αναθεωρημένα πρότυπα για μια αποτελεσματική διαχείριση, όπως ορίζονται στο πλαίσιο προτύπων εσωτερικού ελέγχου·

               21.

               εφιστά την προσοχή στις συστάσεις από προηγούμενες εκθέσεις απαλλαγής, όπως ορίζονται στο παράρτημα που επισυνάπτεται στο παρόν ψήφισμα·

               22.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (8) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

      (1)  ΕΕ C 366 της 15.12.2011, σ. 145.

      (2)  ΕΕ L 248 της 16.9.2002, σ. 1

      (3)  ΕΕ L 354 της 31.12.2008, σ. 82.

      (4)  ΕΕ L 357 της 31.12.2002, σ. 72.

      (5)  ΕΕ L 250 της 27.9.2011, σ. 196.

      (6)  ΕΕ L 64 της 12.3.2010, σ. 926.

      (7)  ΕΕ L 64 της 12.3.2010, σ. 927.

      (8)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).


Avis juridique important

|

31994D0277

94/277/ΕΚ: Απόφαση του Συμβουλίου της 20ής Δεκεμβρίου 1993 για την προσωρινή εφαρμογή ορισμένων συμφωνιών και πρωτοκόλλων μεταξύ της Ευρωπαϊκής Οικονομικής Κοινότητας και ορισμένων τρίτων χωρών για το εμπόριο κλωστοϋφαντουργικών προϊόντων (Αλβανία, Αρμενία, Αζερμπαϊτζάν, Λευκορωσία, Βουλγαρία, Τσεχική Δημοκρατία, Γεωργία, Καζακστάν, Κιργιστάν, Λετονία, Λιθουανία, Μολδαβία, Μογγολία, Ρουμανία, Ρωσική Ομοσπονδία, Σλοβακική Δημοκρατία, Σλοβενία, Τατζικιστάν, Τουρκμενιστάν, Ουκρανία, Ουζμπεκιστάν)

Επίσημη Εφημερίδα αριθ. L 123 της 17/05/1994 σ. 0001 - 0002 Φινλανδική ειδική έκδοση: Κεφάλαιο 11 τόμος 31 σ. 0003  Σουηδική ειδική έκδοση: Κεφάλαιο 11 τόμος 31 σ. 0003

ΑΠΟΦΑΣΗ ΤΟΥ ΣΥΜΒΟΥΛΙΟΥτης 20ής Δεκεμβρίου 1993για την  προσωρινή εφαρμογή ορισμένων συμφωνιών και πρωτοκόλλων μεταξύ της Ευρωπαϊκής Οικονομικής Κοινότητας  και ορισμένων τρίτων χωρών για το εμπόριο κλωστοϋφαντουργικών προϊόντων (Αλβανία, Αρμενία,  Αζερμπαϊτζάν, Λευκορωσία, Βουλγαρία, Τσεχική Δημοκρατία, Γεωργία, Καζακστάν, Κιργιστάν, Λετονία,  Λιθουανία, Μολδαβία, Μογγολία, Ρουμανία, Ρωσική Ομοσπονδία, Σλοβακική Δημοκρατία, Σλοβενία,  Τατζικιστάν, Τουρκμενιστάν, Ουκρανία, Ουζμπεκιστάν)(94/277/ΕΚ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το  άρθρο 228, την πρόταση της Επιτροπής, Εκτιμώντας: ότι η Επιτροπή διαπραγματεύθηκε εξ ονόματος της Κοινότητας συμφωνίες για το εμπόριο  κλωστοϋφαντουργικών προϊόντων με την Αλβανία, την Αρμενία, το Αζερμπαϊτζάν, τη Λευκορωσία, τη  Γεωργία, το Καζακστάν, το Κιργιστάν, τη Λετονία, τη Λιθουανία, τη Μολδαβία, τη Μογγολία, τη Ρωσική  Ομοσπονδία, το Τατζικιστάν, το Τουρκμενιστάν, την Ουκρανία και το Ουζμπεκιστάν 7ότι οι διμερείς  συμφωνίες για το εμπόριο κλωστοϋφαντουργικών προϊόντων με την Αλβανία, την Αρμενία, το  Αζερμπαϊτζάν, τη Λευκορωσία, τη Γεωργία, το Καζακστάν, το Κιργιστάν, τη Λετονία, τη Λιθουανία, τη  Μολδαβία, τη Μογγολία, τη Ρωσική Ομοσπονδία, το Τατζικιστάν, το Τουρκμενιστάν, την Ουκρανία και το  Ουζμπεκιστάν, πρέπει να εφαρμοσθούν προσωρινά από την 1η Ιανουαρίου 1993, εν αναμονή της  ολοκλήρωσης των διαδικασιών για τη σύναψή τους, με την επιφύλαξη της αμοιβαίας προσωρινής εφαρμογής  από τις συμβαλλόμενες χώρες 7ότι η Επιτροπή διαπραγματεύθηκε εξ ονόματος της Κοινότητας διμερή  συμφωνία για το εμπόριο κλωστοϋφαντουργικών προϊόντων με τη Σλοβενία 7ότι η διμερής συμφωνία για  το εμπόριο κλωστοϋφαντουργικών προϊόντων με τη Σλοβενία πρέει να εφαρμοσθεί προσωρινά από την 1η  Σεπτεμβρίου 1993, εν αναμονή της ολοκλήρωσης των διαδικασιών για τη σύναψή της, με την επιφύλαξη  της αμοιβαίας προσωρινής εφαρμογής από τη Δημοκρατία της Σλοβενίας 7ότι η Επιτροπή  διαπραγματεύθηκε εξ ονόματος της Κοινότητας συμπληρωματικά πρωτόκολλα των ευρωπαϊκών συμφωνιών για  το εμπόριο κλωστοϋφαντουργικών προϊόντων με τη Δημοκρατία της Βουλγαρίας, την Τσεχική Δημοκρατία,  τη Σλοβακική Δημοκρατία και τη Ρουμανία 7ότι τα συμπληρωματικά πρωτόκολλα μεταξύ της Κοινότητας  και της Τσεχικής Δημοκρατίας, κατά το πρώτο τμήμα, και μεταξύ της Κοινότητας και της Σλοβακικής  Δημοκρατίας κατά το δεύτερο, των ευρωπαϊκών συμφωνιών για το εμπόριο κλωστοϋφαντουργικών προϊόντων  με την Τσεχική Δημοκρατία και τη Σλοβακική Δημοκρατία πρέπει να εφαρμοσθούν προσωρινά από την 1η  Ιανουαρίου 1993, εν αναμονή της ολοκλήρωσης των διαδικασιών για τη σύναψή τους, με την επιφύλαξη  της αμοιβαίας προσωρινής εφαρμογής από τις συμβαλλόμενες χώρες 7ότι το συμπληρωματικό πρωτόκολλο  της ευρωπαϊκής συμφωνίας για το εμπόριο κλωστοϋφαντουργικών προϊόντων με τη Ρουμανία πρέπει να  εφαρμοσθεί προσωρινά από την 1η Μαΐου 1993, εν αναμονή της ολοκλήρωσης των διαδικασιών για τη  σύναψή του, με την επιφύλαξη της αμοιβαίας προσωρινής εφαρμογής από τη συμβαλλόμενη χώρα 7ότι το  συμπληρωματικό πρωτόκολλο της ευρωπαϊκής συμφωνίας για το εμπόριο κλωστοϋφαντουργικών προϊόντων με  τη Δημοκρατία της Βουλγαρίας πρέπει να εφαρμοσθεί προσωρινά από την ημερομηνία θέσης σε ισχύ της  ενδιάμεσης συμφωνίας που υπεγράφη μεταξύ της Ευρωπαϊκής Οικονομικής Κοινότητας και της Δημοκρατίας  της Βουλγαρίας στις 8 Μαρτίου 1993, εν αναμονή τη ολοκλήρωσης των διαδικασιών για τη σύναψή του, με  την επιφύλαξη της αμοιβαίας προσωρινής εφαρμογής από τη συμβαλλόμενη χώρα, ΑΠΟΦΑΣΙΖΕΙ: Άρθρο 1Ο διμερείς συμφωνίες για το εμπόριο κλωστοϋφαντουργικών προϊόντων  μεταξύ αφενός της Ευρωπαϊκής Οικονομικής Κοινότητας και, αφετέρου, της Αλβανίας, της Αρμενίας, του  Αζερμπαϊτζάν, της Λευκορωσίας, της Γεωργίας, του Καζακστάν, του Κιργιστάν, της Λετονίας, της  Λιθουανίας, της Μολδαβίας, της Μογολίας, της Ρωσικής Ομοσπονδίας, του Τατζικιστάν, του  Τουρκμενιστάν, της Ουκρανίας και του Ουζμπεκιστάν αντίστοιχα, εφαρμόζονται προσωρινά από την 1η  Ιανουαρίου 1993, εν αναμονή της επίσημης σύναψης των, με την επιφύλαξη της αμοιβαίας εφαρμογής από  τις συμβαλλόμενες χώρες. Η διμερής συμφωνία για το εμπόριο κλωστοϋφαντουργικών προϊόντων μεταξύ της Ευρωπαϊκής Οικονομικής  Κοινότητας και της Δημοκρατίας της Σλοβενίας εφαρμόζεται σε προσωρινή βάση από την 1η Σεπτεμβρίου  1993, εν αναμονή της επίσημης σύναψής της, με την επιφύλαξη της αμοιβαίας εφαρμογής από τη  Δημοκρατία της Σλοβενίας. Τα συμπληρωματικά πρωτόκολλα μεταξύ της Κοινότητας και της Τσεχικής Δημοκρατίας, κατά το πρώτο  τμήμα, και μεταξύ της Κοινότητας και της Σλοβακικής Δημοκρατίας, κατά το δεύτερο των ευρωπαϊκών  συμφωνιών για το εμπόριο κλωστοϋφαντουργικών προϊόντων μεταξύ αφενός, της Ευρωπαϊκής Οικονομικής  Κοινότητας και, αφετέρου, της Τσεχικής Δημοκρατίας και της Σλοβακικής Δημοκρατίας αντίστοιχα,  εφαρμόζονται σε προσωρινή βάση από την 1η Ιανουαρίου 1993, εν αναμονή της επίσημης σύναψής των, με  την επιφύλαξη της αμοιβαίας εφαρμογής από τις συμβαλλόμενες χώρες. Το συμπληρωματικό πρωτόκολλο της ευρωπαϊκής συμφωνίας για το εμπόριο κλωστοϋφαντουργικών προϊόντων  μεταξύ της Ευρωπαϊκής Οικονομικής Κοινότητας και της Ρουμανίας εφαρμόζεται προσωρινά από την 1η  Μαΐου 1993, εν αναμονή της επίσημης σύναψής του, με την επιφύλαξη της αμοιβαίας εφαρμογής από τη  Ρουμανία. Το συμπληρωματικό πρωτόκολλο της ευρωπαϊκής συμφωνίας για το εμπόριο κλωστοϋφαντουργικών προϊόντων  μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας εφάρμόζεται  προσωρινά από την ημερομηνία θέσης σε ισχύ της ενδιάμεσης συμφωνίας που υπεγράφη μεταξύ της  Ευρωπαϊκής Κοινότητας και της Δημοκρατίας της Βουλγαρίας στις 8 Μαρτίου 1993, εν αναμονή της  επίσημης σύναψής του, με την επιφύλαξη της αμοιβαίας εφαρμογής από τη Δημοκρατία της Βουλγαρίας. Άρθρο 2Τα κείμενα των συμφωνιών και των πρωτοκόλλων που έχουν μονογραφηθεί επισυνάπτονται στην  παρούσα απόφαση. Βρυξέλλες, 20 Δεκεμβρίου 1993. Για το ΣυμβούλιοΟ ΠρόεδροςW. CLAES